A. D. 1893 


CURRENDA XIX. 


STANISLAUS STOJALOWSKI, 


Sacerdos Arehidioeceseos Leopoliensis r. l. decreto Excellentissimi, Reverendissimi 
ae Illustrissimi Domini Metropolitae Severini Morawski de die 25 Novembris 1893 
N. 5368 ad tres menses inde a 28 Novembris 1893 


a Sacris suspensus. 


E 


Accepimus ab Excellentissimo, Reverendissimo et Illustrissimo Domino Metro- 
polita nostro Severino Morawski, Archieppo Leopoliensi r. l. sequentem: 


Notam. 


Cum Stanislaus Stojadowski, sacerdos hnjatis dioecesis per ambitum  Ejatis 
Almae Dioecesis vagari et hinc inde in diversis locis commorari soleat, pro notitia pro- 
inde Illustrissimi ac Reverendissimi Consistorii communicamus in adnexo copiam lati 
i Nobis contra supra memoratum sacerdotem decreti suspensionis a sacris ad tres menses 
duraturae a die 28 Novembris 1898 numerando. 

Insimul rogamus Illustrissimum ae Reverendissimunm Consistorium, uf pro casu, 
si praedictus sacerdos durante suspensione Missae sacrificium vel alias functiones s. in 
ambitu Ejatis Almae Dioecesis peragere praesumeret, desuper Nos benigne informare 
diguetur. 

Leopoli die 4 Decembris 1892. 
T Severinus Archiep. 


Decretum. 


Illustrissimus ac Reverendissimus Dominus 
Severinus Morawski Archiepiscopus .Leopoliensis etc. etc. 


R. Stanislao Stojalowski, Praesbytero saeculari Archidioeceseos Leopoliensis 
Teschinii, Cieszyn, Wysoka Brama. 
S. Concil. Tridentinum in decreto lato Sess. XXII. cap. de observandis ct vitan- 


dis in celebratione Missae statuit sequentia: „Quanta cura adhibenda sit, ut sacrosan- 
* 

ctum missae sacrificium omni religionis cultu, ae veneratione celebretur, quivis facile 
aestimare poterit, qui cogitarit, maledictum in ss. litteris eum vocari, qui facit opus 
Dei negligenter. Quod, si necessario fatemur, nullum aliud opus adeo sanctum, ac divi- 
num a Christi fidelibus tractari posse, quam hoc ipsum tremendum mysterium, quo vi- 
vifica illa hostia, qua Deo Patri reconciliati sumus, in altari per sacerdotes quotidie 
immolatur; satis etiam apparet, omnem operam, et diligentiam in eo ponendam esse, ut 
quanta maxima fieri potest iuterioris cordis munditia, et puritate, atque exteriori devo- 
tionis ac pietatis specie peragatur. Cum igitur multa iam sive temporum vitio, sive ho- 
minum incuria, et improbitate irrepsisse videantur, quae a tanti sacrificii dignitate 
aliena sunt, ut ei debitus honor et cultus ad Dei gloriam, et fidelis populi aedificationem 
restituatur; decernit sancta synodus, ut ordinarii locorum episcopi ea omnia prohibere, 
atque e medio tollere sedulo curent, ac teneantur, quae vel avaritia, idolorum servitus 
vel irreverentia, quae ab impietate vix seiuncta esse potest, vol superstitio, verae pie- 
tatis falsa imitatrix, induxit. 

Atque, ut multa paucis eommprehendantur, in primis, quod ad avaritiam pertinet, 
cuiusvis generis mercedem, conditiones, pacta, et quidquid promissis novis celebrandis 
datur nec non importunas atque illiberales cleemosynarum exactiones potius, quam po- 
stulationes, aliaque huiusmodi, quae a simoniaea labe, vel certe a turpi quaestu non 
longe absunt, animo prohibeant. 

Deinde, ut irreverentia vitetur: singuli in suis dioecesibus interdicant, ne cui 
vago et ignoto sacerdoti missas celebrare liceat. Neminem praeterea, qui publice et no- 
torie criminosus sit, aut sancto altari ministrare, aut sacris interesse permittant; neve 
patiantur privatis iu domibus, aique omnino extra ecclesiam, et ad divinum tantum 
cultum dedicata oratoria, ab eisdem ordinariis designanda, et visitanda, sanctum hoc 
sacrifieium a saecularibus, aut regularibus quibuscumque peragi. Haec igitur omnia, 
quae sümmatim enumerata sunt, omnibus locorum ordinariis ita proponuntur, ut non so- 
lum ea ipsa, sed quacunque alia huc pertiaere visa fuerint, ipsi, pro data sibi a sacro- 
sancta synodo potestate, ac etiam ut delegati sedis apostolicae, prohibeant, mandent, 
corrigant, statuant; atque ad ea inviolate servanda, censuris ecclesiasticis, aliisque poe- 
nis, quae illorum arbitrio constituentur, fidelem populum compellant: non obstantibus 
privilegiis, exemptionibus, appellationibus, ae consuetudinibus quibuscunque.‘ 

Strictam observationem praeditati decreti S. Conc. Trident. tam Summi Pontiti- 
ces Romani, nec non Episcopi aliique ordinarii locorum urgentes, opportuna hoc obtutu 
diversis temporibus tulerunt decreta ac statuta, per quae sub comminatione gravium  poe- 
narum ecclesiasticarum severe prohibebant omnibus sacerdotibus tam saecularibus quam 
regularibus, ne in oratoriis et domibus privatis missae sacrificium celebrare praesumant, 
nisi obtenta praevie speciali ad hoc a legitimo superiore facultate. 

P. M. Clemens XI. decreto circa celebrationem missae in oratoriis et domibus 
privatis emanato sub 5 Decembr. 1703, mandat Episcopis aliisque Ordinariis locorum, 
ut contra quoscumque contravenientes procedant, etiam tamquam Sedis Apost. Delegati 
ad poenas praescriptas per S. Conc. Trident. in dicto decreto Sess. XXII. usque ad 


t 

censuras latae sententiae, tributa etiam iisdem facultate per hoc decretum ita proce- 
dendi, perinde ac si per S. Sedem specialiter concessa fuisset. 

P. M. Benedictus XIV. vero in epistola encyclica de die 2 Iunii 1751 ad Pri- 
matem, Archiepiscopos et Episcopos Poloniae directo, mandando, ut praecitata decreta 
Conc, Triden. et Clementis XI. stricte serventur, sub finem epistolae encyclicae decla- 
rat: „ Quodsi nihilominus, postquam a Vobis in materia oratoriorum privatorum quan- 
tum in vobis est, praestitum fuerit, vestra nibilominus praecepta violabuntur, ac poenae 
a Vobis impositae et inflictae negligentur; nequaquam certe nos officio nostro deerimus, 
et totam auctoritatem nostram iu favorem Vestrum interponamus.* 


Hisce supra allatis decretis innixus Noster Antecessor p. m. Venceslaus Siera- 
kowski Archiepiscopus Leopoliensis in synodo dioecesano anno 1765 celebrata, cap. 
XIX. decrevit: ,, Auctoritate Nostra ordinaria ac etiam delegata, prohibemus omnibus 
sacerdotibus tam saecularibus, quam regularibus, ne in privatis aedibus et residentia 
quantumvis personarum etiam in dignitate constitutarum, nec non altaribus portatilibus 
ullatenus in Capellis vero seu oratoriis privatis . . . celebrare praesumant, idque sub 
poena suspensionis aliisque arbitrariis, in casu contraventionis super refractarios exten- 
dendis. 

A longissimo inde tempore in hac Archidioecesi Nostra nullus eiusmodi contra- 
ventionis evenit casus, Clerus enim Dioecesanus suminam erga S. Missae Sacrificium 
reverentiam favens, strenue observat, quae supra de prohibitione celebrationis Missae 
in domibus et oratoriis privatis exposuimus; donec  Reverentia Tua pavrvipendendo le- 
ges et auctoritatem | Ecclesiae, nom obstantibus monitionibus ad Te directis praesumpseris, 
maaimo cum scandalo Cleri et populi fidelis Nostrae provinciae pro arbitrio in domibus 
privatis Missae Sacrificium celebrare. Iam qua parochus Kulikowiensis, reum Te reddi- 
disti violationis supracitatorum decretorum, ut e sententia de die 16 septembris 1889 
Nr. 32718 contra Te prolata patet; fovebamus tamen spem Rev. Tuam abhine desiturum 
esse ab eiusmodi contraventionibus. Anno tamen 1892 relatum est Nobis, Te Teschinii 
im privato cubili proprio ss. Missam saepe saepius celebrasse. Quapropter per litteras 
de die 31 Decembr. 1892 Nr. 5365 Rev. Tuam serio monuimus, ne in oratoriis et do- 
mibus privatis Missae Sacrificium celebrare praesumas, nisi specialem a S. Sede Apost. 
obtinueris facultatem. Cum vero nuperrime Nobis tam e relatione Reverendissimi Epi- 
scopi Tarnoviensis, roborata fassione examinatorum sub iuramento testium, tum e fas- 
sione Rever. Tuae constiterit, Te denuo die 7 Octobr. 1893, quae erat dies Sabbati 
ante Dominicam XX. post Pentec, in pago Sowliny im domo cuiuspiam agricolae Ca- 
roli Mamak Missae Sacrificium celebrasse, cumque celebratio illa indebita, notoria 
facta, scandalum tam Clero, quam populo praebuerit, cutn denique Rev. Tua ad iteratas 
inquisitiones nostras de die 20 Octobr. et 13 Novembr. 1893 Nr. 4802 et 5118 indultum 
auctorisans Te ad celebrandam Missam in oratoriis et domibus privatis mon produzcisti, 
in litteris vero de ista celebratione ad Nos directis, nullo habito respectu ad leges Ec- 
clesiae, propugnare audeas, sacerdoti cuilibet licere e causa, quam pro arbitrio suo ra- 
lionabilem esse censet, ubique locorum, ctiam extra Ecclesiam, Missae Sacrificium 
celebrare; Nos deessemus muneri Nostro pastorali, si eiusmodi manifestas notoriasque 

violationes legum ecclesiasticarum, ac effrenatos abusus Reverentiae Tuae, qui non 
tantum disciplinam ecclesiasticam enervare, sed et debitam erga ss. Missae Sacrificium 
in populo fideli reverentiam summopere infirmare valent, impunitos pateremur eosdem- 
que comprimere non studeremus. 

Auctoritate proinde Nostra ordinaria ac etiam delegata, tenore praesentium, 
Rever. Tuam ad tempus trium mensium a Sacris suspendimus, ac Te censura suspen- 
sionis ab officio per praedictum tempus iunodatum declaramus, nec non insimul Rev. 
Tuae iniungimus, ut in termino praedicto exercitia spiritualia sau mecollectiones in ali- 
quo Conventu religioso, pro arbitrio Tuo eligendo, propriis sumptibus per tres dies per- 
agas, Nobisque de peractis exercitiis attestatum coneernentis Superioris Conventus, ín 
quo exercitia spiritualia peregeris, exhibeas. Quodsi exercitia spiritualia hisce Tibi in- 
iuncta non peregeris, censura suspensionis a Sacris innodatus permanebis post elapsum 
terminum trium mensium tamdiu, donec de peractis exercitiis spiritualibus attestatum 
produxeris. 

Leopoli die 25. Novembris. 1893. 


Quae cum Vobis Venerabiles Fratres pro notitia et directione communicamus, 
monitos Vos esse volumus, ut si suspensus iste sacerdos, durante suspensione, St. Mi- 
ssae Sacrificium celebrare vel quamcunque aliam functionem sacerdotalem in ambitu 
Nostrae Tarnoviensis Dioecesos peragere praesumpserit, desuper Nos illico informetis. 


E Consistorio Episcopali. 


Tarnoviae, die 13 Decembris 1893. 


IG.NATIUS Wwulegymnshá 
Eppus. Vic. Gen. Cancellarius. 


W drukarni Józefa styrny w Tarnowie 1893. ' Nakładem Kleru Dyecezalnego. 


